préva vā́ eṣò 'smā́l lokā́c cyavate yò 'pò 'vabhṛtám abhyavaítī́ty avabhṛthā́d udétya maitrā́varuṇyā́ payasyàyā́ yájate 'yáṃ vaí lokó mitrò 'saú váruṇo yád evèdám ántareṇa tát payasyā̀ tád yán maitrā́varuṇyā́ payasyàyā́ yájata eṣv èvaìtál lokéṣu prátitiṣṭhati prā́ṇó vaí mitrò 'pā́no váruṇó 'nnam evá payasyā̀ tád yán maitrā́varuṇyā́ payasyàyā́ yájate prā́ṇá evā̀nnā́ye 'ntatáḥ prátitiṣṭhati